ბირმინგემის მუზეუმი და სამხატვრო გალერეა

ბირმინგემის მუზეუმი და სამხატვრო გალერეა - მუზეუმი და სამხატვრო გალერეა ბირმინგემი, ინგლისში. მუზეუმის კოლექციებში შედის სახვითი ხელოვნების, კერამიკის, ლითონის ნამუშევრების, საიუველირო საქმიანობის, ბუნების ისტორიის, არქეოლოგიის, ეთნოგრაფიის ადგილობრივი ისტორიისა და სამრეწველო ისტორიის საერთაშორისო მნიშვნელობის ნამუშევრები.

მუზეუმი/გალერეა Birmingham Museums Trust-ის, გაერთიანებულ სამეფოში უდიდესი დამოუკიდებელი სამუზეუმო საბჭოს მიერ იმართება, რომლის დაქვემდებარებაშიც ქალაქის კიდევ რვა მუზეუმია. მუზეუმსა და სამხატვრო გალერეაში შესვლა უფასოა, თუმცა ზოგიერთ გამოფენაზე შესვლა ფასიანია.

 ისტორია 
1845 წელს მიღებული მუზეუმების შესახებ კანონის მიხედვით, იმ ოლქებში, სადაც მოსახლეობა 10 000-ს აღემატებოდა, მუზეუმები დაარსდა.Kelly & Kelly (1977), p. 77.  1864 წელს პირველი საჯარო საგამოფენო ოთახი გაიხსნა, როდესაც ბირმინგემის ხელოვანთა სამეფო საზოგადოებამ და სხვა დონორებმა 64 ნახატი და სულთანგანჯ-ბუდას ქანდაკება ბირმინგემის საქალაქო საბჭოს წარუდგინეს.'Economic and Social History: Social History since 1815', A History of the County of Warwick: VII The City of Birmingham (1964), pp. 223–45. Feeney (accessed: 30 January 2008). თავდაპირველად გამოფენა თავისუფალი ბიბლიოთეკის შენობაში მოეწყო, მაგრამ არასაკმარისი სივრცის გამო, ნახატები ასტონ-ჰილსში გადაიტანეს. ჯოზეფ ნეტლფოლდმა ბირმინგემის სამხატვრო გალერეას დევიდ კოქსის 25 ნამუშევარი უანდერძა.Barbara M. D. Smith, 'Nettlefold, Joseph Henry (1827–1881)', rev. Oxford Dictionary of National Biography, Oxford University Press, 2004

1880 წელს თავისუფალი სამხატვრო გალერეის საპატიო კურატორად ადგილობრივი ხელოვანი, ალენ ეუვარდ ევერიტი დაინიშნა. თავისუფალი სამხატვრო გალერეა ბირმინგემის მუზეუმისა და სამხატვრო გალერეის წინამორბედი იყო.W. J. Harrison, 'Everitt, Allen Edward (1824–1882)', rev. Stephen Wildman, Oxford Dictionary of National Biography, Oxford University Press, 2004

1878-1879 წლებში ბირმინგემის თავისუფალ ბიბლიოთეკებზე პასუხისმგებელი ქალაქის მერი, ჯესი კოლინგსი იყო, რომელიც ბირმინგემის სამხატვრო გალერეის დაარსების მხარდამჭერი იყო. სამხატვრო გალერეის შექმნას ახალი ბიძგი რიჩარდ და ჯორჯ ტანგიების საჩუქარმა, 10 000-მა გირვანქა სტერლინგმა (2010 წლის მონაცემებით, 840 000 ფუნტი) და 1885 წელს, ქალაქის საბჭოს მიერ 40 000£-ის გადაცემის შემდეგ, სამხატვრო გალერეა იმავე წლის 28 ნოემბერს ოფიციალურად გახსნა უელსის პრინცმა.  მუზეუმმა და სამხატვრო გალერეამ ბირმინგემის საქალაქო საბჭოს შენობის დიდი ნაწილი დაიკავა. შენობა იოვილ ტომპსონის დიზაინით აშენდა. ახალი შენობისთვის (საქალაქო საბჭოს შენობის გვერდით) სამშენებლო მასალები Hart, Son, Peard & Co.-მ გაიღო და როგორც ინტერიერის, ისე ექსტერიერის სივრცე გაიზარდა დეკორატიული ხელოვნების ნიმუშების გამოსაფენად.'The Ornamental Ironwork of the Birmingham Council House and Art Galleries', The Architect, 27 November 1885, pp. 8–9. მუზეუმის ექსტერიერის გამორჩეული ნაგებობები საათის კოშკი და ფრენსის ჯონ უილიამსონის მიერ შექმნილი მასიური პორტიკი იყო.'New Public Buildings in Birmingham', The Builder, 5 December 1885, p. 786. 1900 წლისთვის, მუზეუმის კოლექცია, განსაკუთრებით, თანადროული ბრიტანული ნამუშევრები, ხელოვნების ჟურნალის“ შეფასებით, „ბრიტანეთის მასშტებით, ერთ-ერთი ყველაზე დახვეწილი კოლექცია“ იყო.'The Chronicle of Art — May: Birmingham Art Gallery', Magazine of Art, May 1899, p. 332.

1946 წლამდე მუზეუმი ძირიდად კერძო პირების შემოწირულობებზე იყო დამოკიდებული. კიდევ ერთი გალერეის უზრუნველსაყოფად მუზეუმს ჯონ ფიინიმ 50 000£ გადასცა.

1940 წელს დაბომბვების შემდეგ შვიდი გალერეის რესტავრაცია გახდა საჭირო. მეორე მსოფლიო ომის შემდეგ ხელოვნების ნიმუშების მეთვალყურედ მერი ვუდალი (1901-1988) დაინიშნა, ხოლო დირექტორად, ტრენჩარდ კოქსი. ვუდალსა და კოქსს, ლონდონის სახელოვნებო წრეებთან სიახლოვითი, გალერეისთვის უფრო მეტი დონორისა და გამოფენის მოზიდვა შეეძლოთ. 1956 წელს კოქსი ვიქტორიასა და ალბერტის მუზეუმის დირექტორი გახდა და მისი თანამდებობა ვუდალმა დაიკავა.Kenneth Garlick, 'Woodall, Mary (1901–1988)', Oxford Dictionary of National Biography, Oxford University Press, September 2004.

1951 წელს ბირმინგემის მუზეუმსა და სამხატვრო გალერეას ბირმინგების მეცნიერებისა და მრეწველობის მუზეუმი შეუერთდა. 2001 წელს მეცნიერების მუზეუმი დაიხურა, ზოგიერთი გამოფენა კი ბირმინგემის მეცნიერების მუზეუმში გადავიდა.

ბირმინგემის მუზეუმისა და სამხატვრო გალერეის მთავარი შესასვლელი ჩემბერლენის მოედანზე მდებარეობს, საათი კოშკის ქვევით, რომელსაც ადგილობრივები ბიგ ბრუმს უწოდებენ. მუზეუმის შესასავლელ დარბაზში მემორიალურ დაფაზე წარწერაა „ინდუსტრიის მონაგებით ხელს ვუწყობთ ხელოვნების განვითარებას“. 

2010 წლის ოქტომბერში 2010-2011 წლების დაფინანსების 1.5 მილიონი გირვანქა სტერლინგით შემცირების გამო, მუზეუმში უოთერჰოლი დაიხურა. უკანასკნელი გამოფენა, რომელიც უოთერჰოლში გაიმართა, სტივ მაქურის რეტროსპექტივა იყო. 

ბირმინგემის მუზეუმი და სამხატვრო გალერეა თავდაპირველად ბირმინგემის საქალაქო საბჭოს დაქვემდებარებაში იყო, დღეისთვის კი ქალაქის რვა მუზეუმთან ერთად Birmingham Museums Trust-ის დაქვემდებარებაშია. 

 სამხატვრო გალერეის მთავარი ნამუშევრები 

 ნახატები 
სამხატვრო გალერეაში XIV-XXI საუკუნეების ნახატების ფართო კოლექციაა დაცული. კოლექციებში შესულია პრერაფაელიტების ნამუშევრები და ედუარდ ბერნ-ჯოუნზის უდიდესი კოლექციაც. სხვა მხატვრებიდან აღსანიშნავია: ინგლისური სკოლის წარმომადგენლები: ჯონ კონსტებლი (2 ნახატი), დევიდ კოქსი (11 ნახატი), თომას გეინზბორო (3 ნახატი), უილიამ ჰოგარტი (2 ნახატი), პიტერ ლელი (2 ნახატი), უილიამ ტერნერი (1 ნახატი) და სხვ.; ფლამანდიური სკოლის წარმომადგენლები: პეტრუს კრისტუსი (1), პეტერ პაულ რუბენსი (1); ფრანგული სკოლის წარმომადგენლები: ჟორჟ დიუფრენუა (1), ედგარ დეგა (1), კამილ პისარო (1), პიერ-ოგიუსტ რენუარი (1) და ა.შ.

 ანტიკვარიატი 
ბირმინგემის მუზეუმსა და სამხატვრო გალერეაში დაცულ ანტიკვარულ ნივთებს შორისაა მოეტენები (ანტიკური ხანიდან შუა საუკუნეებამდე), ანტიკური ინდოეთის, ცენტრალური აზიის, ანტიკური კვიპროსისა და ძველი ეგვიპტის არტეფაქტები. მუზეუმში დაცულია ქალხუში აღმოჩენილი სპილოს ძვლისგან დამზადებული 28 ნაკეთობა. სამუზეუმო ექსპონატებს შორისაა კლასიკური საბერძნეთის, რომის იმპერიისა და ლათინური ამერიკის მასალებიც. შუა საუკუნეების მასალების დიდი ნაწილი მუზეუმის მესამე სართულზე, ბირმინგების ისტორიის გალერეებშია (მუდმივი გამოფენა) გამოფენილი,.

2014 წელს მუზეუმში სტეფორდშირის საგანძურისადმი მიძრვნილი გალერეა გაიხსნა, რომელშიც 2009 წელს სოფელ ჰამერვიჩის მახლობლად აღმოჩენილი უდიდესი ანგლო-საქსური საგანძურია გამოფენილი.

 გალერეა 

 ლიტერატურა All About Victoria Square, Joe Holyoak, The Victorian Society Birmingham Group, .By the Gains of Industry – Birmingham Museums and Art Gallery 1885–1985, Stuart Davies, .Public Sculpture of Birmingham including Sutton Coldfield, George T. Noszlopy, edited Jeremy Beach, 1998, .
John Alfred Langford, The Birmingham Free Libraries, the Shakespere Memorial Library, and the Art Gallery'' (Hall & English, 1871).
 რესურსები ინტერნეტში 

BM&AG website
Pre-Raphaelite Online Resource  Over 2,000 Pre-Raphaelite images
BM&AG collection online
Oil paintings from BM&AG on the BBC Your Paintings website
Paintings  from the Birmingham Museum and Art Gallery on VADS

 სქოლიო 

კატეგორია:1885 წელს დაარსებული მუზეუმები
კატეგორია:ბირმინგემის მუზეუმისა და სამხატვრო გალერეის კოლექციები
კატეგორია:ინგლისის არქეოლოგიური მუზეუმები
კატეგორია:1885 წელს დაარსებულები ინგლისში
კატეგორია:ხელოვნების მუზეუმები და გალერეები ბირმინგემში